ปัจจัยความเสี่ยง

บริษัท ท่าอากาศยานไทย จำกัด (มหาชน) (ทอท.)
ได้ให้ความสำคัญต่อการดำเนินงานด้านการบริหาร

ความเสี่ยง ซึ่งเป็นหนึ่งในกลไกหลักในการบริหารจัดการองค์กรอย่างต่อเนื่องมาโดยตลอด
ในการดำเนินงาน
ด้านการบริหารความเสี่ยง ทอท.ได้กำหนดกรอบการบริหารความเสี่ยง (Risk Framework)
ที่ประกอบด้วย

[]3 องค์ประกอบหลัก ดังนี้

1.  การกำกับดูแล (Risk Governance)

    1.  คณะกรรมการบริหารความเสี่ยง : คณะกรรมการ ทอท.ได้แต่งตั้งคณะกรรมการบริหาร

ความเสี่ยง โดยให้กรรมการ ทอท.ดำรงตำแหน่งประธานกรรมการบริหารความเสี่ยง
และกรรมการผู้อำนวยการใหญ่

เป็นกรรมการและเลขานุการ รองกรรมการผู้อำนวยการใหญ่ (สายงานแผนงานและการเงิน)
และผู้อำนวยการ
สำนักบริหารความเสี่ยง เป็นผู้ช่วยเลขานุการ ทั้งนี้ เพื่อกำหนดนโยบาย
กรอบการดำเนินงานด้านการบริหารความเสี่ยง รวมถึงให้คำแนะนำแก่คณะกรรมการ ทอท.
และฝ่ายบริหารในเรื่องของการบริหารความเสี่ยงขององค์กร

2.  คณะทำงานบริหารความเสี่ยงของ ทอท. : คณะทำงานบริหารความเสี่ยงของสายงาน/สาย,

ท่าอากาศยานสุวรรณภูมิ และท่าอากาศยานดอนเมือง :
กรรมการผู้อำนวยการใหญ่ได้แต่งตั้งคณะทำงานบริหาร ความเสี่ยงของสายงาน/สาย,
ท่าอากาศยานสุวรรณภูมิ และท่าอากาศยานดอนเมือง โดยมีรองกรรมการผู้อำนวยการใหญ่ของสาย
ผู้ช่วยกรรมการผู้อำนวยการใหญ่ของสาย ผู้อำนวยการท่าอากาศยานสุวรรณภูมิ และผู้อำนวยการ

ท่าอากาศยานดอนเมือง เป็นหัวหน้าคณะทำงาน และมีผู้อำนวยการฝ่าย
ภายใต้โครงสร้างการกำกับดูแลของหัวหน้าคณะทำงานเป็นผู้ทำงาน

3.  คณะทำงานจัดระบบการควบคุมภายในและการบริหารความเสี่ยงของส่วนงาน ทอท. :
    ผู้อำนวยการท่าอากาศยานภูมิภาค และผู้อำนวยการส่วนงาน
    ทอท.แต่งตั้งคณะทำงานจัดระบบการควบคุมภายใน
    และการบริหารความเสี่ยงของท่าอากาศยานภูมิภาค และส่วนงาน
    ทอท.ขึ้นเพื่อรับผิดชอบการดำเนินงานด้านการบริหารความเสี่ยง
    และการควบคุมภายในของท่าอากาศยานภูมิภาค และส่วนงาน ทอท.

4.  สำนักบริหารความเสี่ยง : รับผิดชอบและสนับสนุนการดำเนินการตามกรอบการบริหาร

ความเสี่ยงของ ทอท.

1.  โครงสร้างพื้นฐานของการบริหารความเสี่ยง (Risk Management Infrastructure)

    1.  นโยบายการบริหารความเสี่ยง และคู่มือการบริหารความเสี่ยง

    2.  ผังความเสี่ยงองค์กร

    3.  เกณฑ์การประเมินความเสี่ยง

    4.  ระดับความเสี่ยงที่ยอมรับได้

    5.  ระบบฐานข้อมูล และเครื่องมือการบริหารความเสี่ยง

    6.  กรอบการบริหารความเสี่ยง

2.  กระบวนการบริหารความเสี่ยง (Risk Management Process)

    1.  การกำหนดวัตถุประสงค์

    2.  การระบุเหตุการณ์ความเสี่ยง

    3.  การวิเคราะห์และประเมินความเสี่ยง

    4.  การตอบสนองความเสี่ยง

    5.  การกำหนดมาตรการ และการควบคุมเพิ่มเติม

    6.  การติดตาม และรายงานความเสี่ยง

ปัจจัยเสี่ยงของ ทอท. ในปีงบประมาณ 2556 มีดังนี้
 1. พื้นผิวทางวิ่ง (Runway) ทางขับ (Taxiway) อาจไม่สามารถให้บริการอากาศยานได้
เนื่องจาก
ความไม่สมบูรณ์ของพื้นทาง (Pavement)

ในปีงบประมาณ 2555 ท่าอากาศยานสุวรรณภูมิมีเที่ยวบินพาณิชย์ขึ้น - ลงรวม 326,970 เที่ยวบิน
เพิ่มขึ้นจากปีงบประมาณ 2554 คิดเป็นร้อยละ 13.32
และมีแนวโน้มเพิ่มมากขึ้นอีกในอนาคตจากสัญญาณการเติบโตของการจราจรทางอากาศจากปัจจัยต่างๆ
เช่น การเติบโตของอุตสาหกรรมการท่องเที่ยวไทยที่ในปีนี้มีแนวโน้มขยายตัวเพิ่มมากขึ้น
โดยเฉพาะตลาดนักท่องเที่ยวจีน
การขยายตัวของการเดินทางทางอากาศที่เพิ่มขึ้นทั้งเส้นทางบินภายในประเทศและเส้นทางบินระหว่างประเทศจากการขยายเครือข่ายเส้นทางบินของสายการบินปกติและสายการบิน
โลว์คอสต์ รวมถึง
การเติบโตของการจราจรทางอากาศที่เพิ่มขึ้นในภูมิภาคเอเชีย-แปซิฟิกที่เกิดจากเศรษฐกิจในเอเชีย
ที่ขยายตัว และการเปิดน่านฟ้าเสรีภายใต้กรอบประชาคมเศรษฐกิจอาเซียน (ASEAN Economic
Community: AEC)

เป็นต้น
ปัจจุบันท่าอากาศยานสุวรรณภูมิ ซึ่งประกอบด้วยทางวิ่ง (Runway) 2 เส้น กว้างเส้นละ 60 เมตร
ยาว 3,700 เมตร และ 4,000 เมตร ห่างกัน 2,200 เมตร และมีทางขับขนานกับทางวิ่งทั้ง 2
เส้น เพื่ออำนวยความสะดวกแก่อากาศยานขาออกและขาเข้าได้พร้อมกัน
โดยมีขีดความสามารถในการให้บริการเที่ยวบินขั้นต่ำประมาณ

40 เที่ยวบินต่อชั่วโมง และในช่วงเวลาคับคั่ง 59 เที่ยวบินต่อชั่วโมง
เนื่องจากแนวโน้มปริมาณการจราจรทางอากาศ
ที่สูงขึ้นมาก อาจส่งผลกระทบต่อสภาพความสมบูรณ์ของพื้นผิวทางวิ่ง (Runway) ทางขับ
(Taxiway)
อย่างไรก็ตาม ทอท.ได้จัดทำแผนบริหารความเสี่ยงเพิ่มเติมเพื่อการแก้ปัญหาพื้นผิวทางวิ่ง
(Runway) ทางขับ (Taxiway) ณ ท่าอากาศยานสุวรรณภูมิ โดยแบ่งออกเป็น 3 ระยะ ได้แก่
การดำเนินการในระยะสั้น เช่น
การซ่อมฉุกเฉิน การดำเนินการในระยะกลาง เช่น การจัดหาโรงผสมแอสฟัลต์
และการดำเนินการในระยะยาว เช่น การเปลี่ยนชนิดวัสดุ Pavement จากแอสฟัลต์เป็นคอนกรีต
เป็นต้น รวมถึงการจัดทำแผนซ่อมแซมตามแนวทางคณะกรรมการ ทอท. ได้แก่
การซ่อมแซมชั่วคราวในฤดูฝนโดยซื้อแอสฟัลด์พร้อมปูและบดอัดจากผู้รับจ้างโดยจัดทำสัญญาซื้อขายแบบราคาคงที่ไม่จำกัดปริมาณ
และการซ่อมแซมแบบถาวรโดยเปลี่ยนวัสดุแอสฟัลด์เป็นคอนกรีต

2.  ทอท.อาจไม่สามารถปรับปรุงแก้ไขข้อบกพร่องประเภทที่ 1
    (ท่าอากาศยานต้องดำเนินการแก้ไขทันที
    และเป็นเงื่อนไขที่ต้องดำเนินการให้แล้วเสร็จก่อนรับใบรับรองการดำเนินงานสนามบิน)
    ได้มากกว่าร้อยละ 80 เมื่อเทียบกับปีงบประมาณ 2554 ให้เป็นไปตามมาตรฐานของรัฐ
    และมาตรฐานขององค์การการบินพลเรือนระหว่างประเทศ
    ตามพระราชบัญญัติการเดินอากาศ พ.ศ.2497 แก้ไขเพิ่มเติม ครั้งที่ 11 พ.ศ.2551
    สนามบินอนุญาต
    ที่จะสามารถให้บริการสาธารณะได้ต้องได้รับใบรับรองการดำเนินงานสนามบินสาธารณะจากกรมการบินพลเรือน(บพ.)
    ซึ่งนอกจากจะต้องมีคุณสมบัติอื่นๆ
    ที่กำหนดแล้วจะต้องมีคุณสมบัติที่เกี่ยวข้องกับมาตรฐานและความปลอดภัยในการดำเนินงานสนามบิน
    ดังนี้
    2.1 ลักษณะทางกายภาพของสนามบิน และของสิ่งกีดขวางโดยรอบ
    ตลอดจนสิ่งอำนวยความสะดวก สิ่งติดตั้ง อุปกรณ์
    และการบริการทั้งในเวลาปกติและเมื่อมีเหตุฉุกเฉินเป็นไปตามมาตรฐานที่รัฐกำหนด
    2.2 มีระเบียบเกี่ยวกับกระบวนการการดำเนินงาน ระบบการจัดการด้านนิรภัย และการรักษา

ความปลอดภัย ระบบการตรวจสอบภายใน และคู่มือการดำเนินงานสนามบินเป็นไปตามที่รัฐกำหนด
2.3 มีผู้จัดการสนามบินสาธารณะที่ได้รับการรับรอง
2.4 มีบุคลากรที่มีความรู้ความสามารถและมีจำนวนเพียงพอในการดำเนินงานสนามบินนั้น
ด้วยข้อกำหนดนี้ ทอท.ในฐานะผู้ดำเนินงานสนามบินมีท่าอากาศยานที่อยู่ในความรับผิดชอบจำนวน 6
แห่ง ได้มีการดำเนินการเพื่อขอรับใบรับรองการดำเนินงานสนามบินสาธารณะ
โดยพยายามดำเนินการให้

ท่าอากาศยานภายใต้การบริหารจัดการโดย ทอท.มีคุณสมบัติเป็นไปตามที่รัฐกำหนด
แต่ด้วยแนวโน้มการพัฒนาทางด้านอุตสาหกรรมการบินที่เปลี่ยนแปลง เช่น
การพัฒนาอากาศยานให้มีขนาดใหญ่ขึ้น
ซึ่งเป็นเหตุให้มาตรฐานความปลอดภัยทางการบินมีการเปลี่ยนแปลงตามไปด้วย
และส่งผลกระทบให้ท่าอากาศยานภายใต้การบริหารจัดการโดย
ทอท.บางแห่งมีคุณสมบัติไม่ตรงตามมาตรฐานที่รัฐกำหนด
จึงเกิดเป็นข้อบกพร่องจากผลการตรวจประจำปีของกรมการบินพลเรือน (บพ.)
ที่เป็นเงื่อนไขในการขอรับใบรับรองการดำเนินงานสนามบินสาธารณะ
และต้องใช้ทั้งงบประมาณรวมทั้งระยะเวลาในการดำเนินการแก้ไข
ทอท.พิจารณาแล้วจึงเห็นควรกำหนดมาตรการเพื่อควบคุมความเสี่ยงในการแก้ไขข้อบกพร่องดังกล่าวให้แล้วเสร็จภายในกำหนดระยะเวลา
โดยการกำหนดกระบวนการความร่วมมือ การเร่งรัด การติดตามของหน่วยงานต่างๆ
ที่มีส่วนเกี่ยวข้องทั้งภายในและภายนอกองค์กร เพื่อสำเร็จตามเป้าหมายของ
ทอท.ที่จะได้รับใบรับรองการดำเนินงานสนามบินสาธารณะในปี พ.ศ.2557

3. ความล่าช้าของโครงการพัฒนา ทสภ. เพื่อเพิ่มขีดความสามารถในการแข่งขันในภูมิภาคเอเชีย
ไม่แล้วเสร็จภายในปีงบประมาณ 2560
อันเนื่องมาจากไม่สามารถจัดหาผู้ออกแบบกลุ่มงานอาคารเทียบเครื่องบินรองหลังที่ 1
ภายในเดือนมิถุนายน 2556

ทอท.นำเสนอคณะรัฐมนตรีพิจารณาอนุมัติโครงการพัฒนาท่าอากาศยานสุวรรณภูมิ วงเงินลงทุน
62,503.214 ล้านบาท และคณะรัฐมนตรีอนุมัติในหลักการโครงการพัฒนาท่าอากาศยานสุวรรณภูมิ
(ปีงบประมาณ

2554 -2560) ในการประชุมคณะรัฐมนตรี เมื่อวันที่ 24 สิงหาคม พ.ศ. 2553
โดยมีวัตถุประสงค์และเป้าหมาย

เพื่อเพิ่มขีดความสามารถของท่าอากาศยานสุวรรณภูมิให้สามารถรองรับผู้โดยสารได้เพิ่มขึ้น 15
ล้านคนต่อปี

จาก 45 ล้านคนต่อปี เป็น 60 ล้านคนต่อปี (ผู้โดยสารระหว่างประเทศ 48 ล้านคนต่อปี
และผู้โดยสารภายในประเทศ 12 ล้านคนต่อปี)
ประกอบด้วยงานก่อสร้างส่วนขยายอาคารผู้โดยสารหลักด้านทิศตะวันออก งานก่อสร้างอาคาร

เทียบเครื่องบินรองหลังที่ 1 งานระบบสาธารณูปโภค และงานจ้างที่ปรึกษาบริหารจัดการโครงการ

ขั้นตอนการดำเนินงานที่สำคัญของโครงการพัฒนาท่าอากาศยานสุวรรณภูมิในปีงบประมาณ2556 คือ
การจัดหาผู้ออกแบบกลุ่มงานอาคารเทียบเครื่องบินรองหลังที่ 1 ให้แล้วเสร็จภายในเดือนมิถุนายน
2556 ซึ่งการดำเนินการคัดเลือกผู้ออกแบบกลุ่มงานอาคารเทียบเครื่องบินรองหลังที่ 1
อาจมีความไม่แน่นอนที่

ส่งผลกระทบต่อกระบวนการจัดหาผู้ออกแบบกลุ่มงานอาคารเทียบเครื่องบินรองหลังที่ 1 เช่น
การกำหนด
ร่างขอบเขตรายละเอียด (Terms of Reference)
กระบวนการคัดเลือกล่าช้าไม่เป็นไปตามแผนที่กำหนด เป็นต้น

เพื่อให้สามารถจัดหาผู้ออกแบบกลุ่มงานอาคารเทียบเครื่องบินรองหลังที่ 1
ให้แล้วเสร็จภายในเดือนมิถุนายน 2556 ทอท.จึงได้กำหนดมาตรการควบคุม เช่น
มาตรการประชาสัมพันธ์เชิงรุก และให้ข้อมูล
แก่ผู้ต้องการยื่นข้อเสนอในเบื้องต้น
เพื่อให้เกิดความเข้าใจที่ชัดเจนตามกรอบการกำหนดร่างขอบเขตรายละเอียดเป็นต้น ส่งผลให้
ทอท.สามารถจัดหาผู้ออกแบบกลุ่มงานอาคารเทียบเครื่องบินรองหลังที่ 1
โดยพร้อมเริ่มปฏิบัติงานในวันที่ 17 พฤษภาคม พ.ศ. 2557 ซึ่งเร็วกว่าเป้าหมายที่กำหนด

3.  ความผันผวนของอัตราแลกเปลี่ยนเงินตราต่างประเทศ

สืบเนื่องจากความไม่แน่นอนของเศรษฐกิจโลก ทั้งปัญหาหนี้สาธารณะในยุโรป
ปัญหาเศรษฐกิจสหรัฐที่ยังไม่ฟื้นตัว รวมถึงปัญหาการขาดเสถียรภาพทางการเมืองของโลก เช่น
ปัญหาพื้นที่ทับซ้อนระหว่างประเทศจีนกับญี่ปุ่น
ปัญหาการว่างงานในสหรัฐอเมริกาและกลุ่มประเทศยุโรป ปัญหาจากภัยทางธรรมชาติ
รวมถึงปัจจัยลบภายในประเทศ เช่น ความไม่แน่นอนของสถานการณ์ทางการเมือง
การชุมนุมของกลุ่มผู้คลื่อนไหวทางการเมือง
ซึ่งอาจส่งผลกระทบทำให้เกิดความผันผวนของอัตราแลกเปลี่ยนเงินตราระหว่างประเทศ
และผลกำไร/ขาดทุนสุทธิบัญชีของ ทอท.จากภาระหนี้เงินกู้ต่างประเทศสกุลเยนที่ ทอท.ได้รับจาก
Japan International Cooperation Agency (JICA)
เพื่อใช้ในโครงการพัฒนาท่าอากาศยานสุวรรณภูมิระยะที่ 1

เพื่อลดความเสี่ยงอันเนื่องจากความผันผวนของอัตราแลกเปลี่ยน ทอท.ได้ทำการป้องกัน

ความเสี่ยงของค่าเงินเยนโดยการทำสัญญาแลกเปลี่ยนสกุลเงินจากภาระหนี้สกุลเงินเยนเป็นสกุลเงินบาท
เพื่อให้สอดคล้องกับรายได้สกุลเงินบาทของ ทอท. ซึ่งทำให้
ทอท.สามารถลดความเสี่ยงจากความผันผวนของอัตราแลกเปลี่ยนของเงินกู้สกุลเงินเยนได้เป็นส่วนใหญ่
ทั้งนี้ ณ วันที่ 30 กันยายน 2555 ได้ทำสัญญาแลกเปลี่ยนสกุลเงินเยนเป็นสกุลเงินบาทไปแล้วร้อยละ
94.14 ของยอดหนี้คงเหลือ

สำหรับหนี้สกุลเงินเยนส่วนที่ยังไม่ได้ถูกป้องกันความเสี่ยง ทอท.ได้มอบหมายให้คณะอนุกรรมการ
บริหารความเสี่ยงหนี้ต่างประเทศของ ทอท. ซึ่งมีกรรมการ ทอท. เป็นประธาน
และผู้เชี่ยวชาญบุคคลภายนอกเป็นอนุกรรมการ
ทำหน้าที่กำกับดูแลและกำหนดนโยบายด้านการบริหารความเสี่ยงหนี้ต่างประเทศ รวมถึงการติดตาม

ความเคลื่อนไหวความผันผวนของอัตราแลกเปลี่ยนอย่างใกล้ชิด
เพื่อให้การบริหารความเสี่ยงหนี้ต่างประเทศ

ในส่วนที่เหลือเป็นไปอย่างเหมาะสมกับสถานการณ์ทางการเงินของ ทอท.
นอกจากนี้เพื่อเสริมสร้างความเชื่อมั่นให้กับผู้มีส่วนได้เสีย (Stakeholders) ทุกภาคส่วน
ทอท.ได้จัดวางระบบการบริหารความต่อเนื่องทางธุรกิจ (Business Continuity Management
System: BCMS) ให้กับสำนักงานใหญ่ ทอท. และท่าอากาศยานที่อยู่ภายใต้การบริหารจัดการของ
ทอท. ทั้ง 6 แห่ง เพื่อรองรับและบรรเทาผลกระทบจากภัยพิบัติต่างๆ
ที่อาจทำให้การดำเนินธุรกิจของ ทอท.หยุดชะงัก ส่งผลให้
ทอท.มีความพร้อมต่อเหตุการณ์ภาวะฉุกเฉินหรือภาวะไม่ปกติ
สามารถลดความเสียหายที่จะเกิดขึ้นทั้งทางตรงและทางอ้อม
รวมถึงสามารถฟื้นคืนการให้บริการท่าอากาศยานกลับสู่สภาวะปกติได้ตามระยะเวลาที่เหมาะสม
สำหรับการที่ ทอท.มีกระทรวงการคลังเป็นผู้ถือหุ้นรายใหญ่ ร้อยละ 70 นั้น
เป็นทั้งโอกาส(Opportunity) และความเสี่ยง (Risk)
โดยมีทั้งข้อดีและข้อเสียที่ต้องพิจารณาดังต่อไปนี้
1. ข้อดี
1.1 ทอท.เป็นหน่วยงานที่มีบทบาทในการดำเนินงานเพื่อสนับสนุนนโยบายของรัฐบาล

มีการเติบโต (Growth) เกิดขึ้นอย่างต่อเนื่องได้ตามนโยบายของรัฐบาล
1.2 ทอท.เป็นหน่วยงานหลักของรัฐบาลที่มีบทบาทในการพัฒนาและบริหารสนามบินหลัก
ของประเทศไทย
1.3 ทอท.มีกระทรวงการคลังเป็นผู้ถือหุ้นใหญ่ หากมีความต้องการระดมเงินทุน เมื่อมีกระทรวง
การคลังเป็นผู้ค้ำประกัน จะทำให้มีความน่าเชื่อถือ (Credit) สูง
และระดมเงินทุนได้ในระดับที่ต้นทุนเงินทุน

(Cost of fund) ต่ำ

2. ข้อเสีย
2.1 ความต่อเนื่องและการเปลี่ยนแปลงของนโยบายรัฐบาล (Consistency of policy)
ส่งผลกระทบต่อทิศทางการดำเนินงานของ ทอท. เช่น
นโยบายการพัฒนาสาธารณูปโภคพื้นฐานของประเทศ
ด้านการคมนาคม การส่งเสริมการท่องเที่ยว เป็นต้น
2.2 การเปลี่ยนแปลงทางการเมือง (Political issue)
อาจส่งผลกระทบต่อนโยบายและทิศทาง
การดำเนินงานของ ทอท.

2.3 การที่ ทอท.ต้องสร้างความสมดุลย์ (Balance)
ระหว่างการตอบสนองนโยบายของภาครัฐเนื่องจากกระทรวงการคลังเป็นผู้ถือหุ้นรายใหญ่กับการตอบสนองผู้ถือหุ้นรายย่อย
เนื่องจาก ทอท.เป็นบริษัทมหาชน

ที่จดทะเบียนในตลาดหลักทรัพย์แห่งประเทศไทย
ปัจจัยที่มีผลกระทบต่อการดำเนินงานในอนาคตของ ทอท.อย่างมีนัยสำคัญมีดังนี้
 1. ความต่อเนื่องของนโยบายรัฐบาล เนื่องจาก ทอท.มีกระทรวงการคลังเป็นผู้ถือหุ้นรายใหญ่
ร้อยละ 70
และมีบทบาทในการดำเนินงานเพื่อสนับสนุนนโยบายของรัฐบาลในการพัฒนาและบริหารสนามบินหลักของประเทศไทย
ดังนั้น หากมีการเปลี่ยนแปลงรัฐบาลและมีการเปลี่ยนแปลงนโยบายอาจส่งผลกระทบกับการพัฒนา

ท่าอากาศยานภายในความรับผิดชอบของ
ทอท.อาจต้องมีการเปลี่ยนแปลงรูปแบบและเงื่อนไขตามนโยบายของรัฐบาลใหม่ อย่างไรก็ตาม
ทอท.จะมีการสื่อสารให้รัฐบาลตระหนักถึงความจำเป็นและเร่งด่วนของโครงการ
รวมถึงมีการเตรียมแผนสำรองในกรณีที่มีการเปลี่ยนแปลงนโยบาย
2. การพัฒนาท่าอากาศยานเพื่อเพิ่มขีดความสามารถในการรองรับเที่ยวบินและผู้โดยสาร เช่น
การพัฒนาท่าอากาศยานสุวรรณภูมิ ระยะที่ 2 อาจไม่มีความคืบหน้าตามเป้าหมายที่กำหนดไว้
อย่างไรก็ตาม
ทอท.ได้มีการกำหนดมาตรการเร่งรัดการพัฒนาโครงการเพื่อไม่ให้ส่งผลกระทบในวงกว้างและกระทบต่อการเติบโตของธุรกิจ
รวมทั้งกำหนดมาตรการในการเร่งดำเนินงานในส่วนต่างๆ ที่เกี่ยวข้องคู่ขนานกันเพื่อไม่ให้โครงการ

เกิดความล่าช้า
3. ความพร้อมของโครงสร้างพื้นฐาน ได้แก่ ทางวิ่ง (Runway) และทางขับ (Taxiway)
ซึ่งเป็นโครงสร้างที่สำคัญต่อการดำเนินกิจการของ ทอท.
อาจเกิดความเสียหายโดยไม่ได้คาดการณ์ไว้ ซึ่ง ทอท.ได้มีการป้องกัน
โดยการบำรุงรักษาเชิงป้องกัน (Preventive Maintenance) อย่างเข้มข้น
และมีการตรวจสอบทางวิ่ง และ

ทางขับอย่างสม่ำเสมอ โดยเฉพาะท่าอากาศยานภูมิภาคที่มีทางวิ่งเส้นเดียว นอกจากนี้
ทอท.ยังมีการเตรียมความพร้อมและมาตรการรองรับหากมีกรณีฉุกเฉินเกิดขึ้นเพื่อให้ท่าอากาศยานของ
ทอท.สามารถให้บริการได้อย่างต่อเนื่อง
4. ความผันผวนของอัตราแลกเปลี่ยน (Exchange Rate)
ทอท.ยังคงมีเงินกู้ต่างประเทศสกุลเงินเยน
ซึ่งความผันผวนของอัตราแลกเปลี่ยนทำให้ต้นทุนทางการเงินของ ทอท.มีความผันผวน และส่งผลต่อ

ผลการดำเนินงานทางการเงินของ ทอท. ทั้งนี้ ทอท.ได้มีการป้องกันความเสี่ยง โดยการทำ
Cross currency
SWAP ร้อยละ 94.14 ของยอดเงินกู้ทั้งหมดตลอดอายุสัญญา